CELEX: 32019D0762
Language: da
Date: 2019-05-13 00:00:00
Title: Rådets afgørelse (FUSP) 2019/762 af 13. maj 2019 om ændring af afgørelse 2014/219/FUSP om Den Europæiske Unions FSFP-mission i Mali (EUCAP Sahel Mali)

14.5.2019   
               
               
                  DA
               
               
                  Den Europæiske Unions Tidende
               
               
                  L 125/18
               
            
         RÅDETS AFGØRELSE (FUSP) 2019/762
         af 13. maj 2019
         om ændring af afgørelse 2014/219/FUSP om Den Europæiske Unions FSFP-mission i Mali (EUCAP Sahel Mali)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 42, stk. 4, og artikel 43, stk. 2,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 15. april 2014 vedtog Rådet afgørelse 2014/219/FUSP (1) om Den Europæiske Unions FSFP-mission i Mali (EUCAP Sahel Mali).
                  
               
                     (2)
                  
                  
                     Den 21. februar 2019 vedtog Rådet afgørelse (FUSP) 2019/312 (2), der forlængede EUCAP Sahel Mali og gav den et finansielt referencegrundlag indtil den 14. januar 2021.
                  
               
                     (3)
                  
                  
                     Rådet udstregede i sine konklusioner af 25. juni 2018 om Sahel/Mali betydningen af regionaliseringen af FSFP i Sahel med det formål, hvor det er hensigtsmæssigt, at styrke den civile og militære støtte til grænseoverskridende samarbejde, de regionale samarbejdsstrukturer, især G5 Sahels, og G5-landenes kapacitet og ejerskab til at tackle de sikkerhedsmæssige udfordringer i regionen.
                  
               
                     (4)
                  
                  
                     Den 15. februar 2019 udtrykte Den Islamiske Republik Mauretaniens udenrigsminister tilfredshed med den planlagte indsættelse af EUCAP Sahel Mali til støtte for G5 Sahel og Mauretaniens nationale kapaciteter.
                  
               
                     (5)
                  
                  
                     Den 18. februar 2019 godkendte Rådet et fælles civil-militært operationskoncept om regionalisering af FSFP's indsats i Sahel.
                  
               
                     (6)
                  
                  
                     Afgørelse 2014/219/FUSP bør derfor ændres i overensstemmelse hermed.
                  
               
                     (7)
                  
                  
                     EUCAP Sahel Mali vil blive gennemført under forhold, som muligvis vil blive forværret og vil kunne hindre opnåelsen af målene for Unionens optræden udadtil, jf. artikel 21 i traktaten om Den Europæiske Union —
                  
               VEDTAGET DENNE AFGØRELSE:
         
            Artikel 1
            I afgørelse 2014/219/FUSP foretages følgende ændringer:
            
                        1)
                     
                     
                        Artikel 2, stk. 3 og 4, affattes således:
                        
                           »3.   EUCAP Sahel Mali bidrager, uden at det berører dens hovedopgave i Mali, til regionaliseringen af FSFP's indsats i Sahel ved at bidrage til forbedring af interoperabiliteten og koordineringen mellem de indre sikkerhedsstyrker i G5 Sahel-landene samt ved at støtte grænseoverskridende samarbejde, støtte regionale samarbejdsstrukturer og bidrage til forbedring af G5 Sahel-landenes nationale kapaciteter. EUCAP Sahel Mali kan gennemføre disse aktiviteter i G5 Sahel-landene. Med henblik herpå yder EUCAP Sahel Mali uddannelse, rådgivning og anden særlig støtte til G5 Sahel-landene, i det omfang dens midlerne og kapaciteter tillader det, efter anmodning fra det pågældende land og under hensyntagen til sikkerhedssituationen.
                        
                        
                           4.   For at nå sit mål handler EUCAP Sahel Mali efter de strategiske retningslinjer, der er fastsat i krisestyringskonceptet, godkendt af Rådet den 17. marts 2014, og som er fastlagt i de operative planlægningsdokumenter, som Rådet har godkendt, herunder det fælles civil-militære operationskoncept om regionalisering af FSFP's indsats i Sahel. Inden iværksættelsen af en ny aktivitet i et nyt G5 Sahel-land informeres Den Udenrigs- og Sikkerhedspolitiske Komité herom.«
                        
                     
                  
                        2)
                     
                     
                        I artikel 14, stk. 1, tilføjes følgende afsnit:
                        »Det finansielle referencegrundlag til dækning af udgifterne i forbindelse med EUCAP Sahel Mali mellem den 1. marts 2019 og den 14. januar 2021 udgør 68 150 000,00 EUR.«
                     
                  
                        3)
                     
                     
                        Artikel 14a affattes således:
                        
                           »1.   Der etableres en regional rådgivnings- og koordineringscelle (RACC) inden for rammerne af EUCAP Sahel Mali.
                        
                        
                           2.   RACC skal omfatte personale, der er placeret samme sted som i EUCAP Sahel Mali og eksperterne i intern sikkerhed og forsvar ved EU-delegationerne i Burkina Faso, Tchad, Mali, Mauretanien og Niger. RACC flytter gradvist personale fra Bamako til Nouakchott i overensstemmelse med stk. 7 og under hensyntagen til sikkerhedssituationen.
                        
                        
                           3.   RACC's målsætninger i nært samarbejde med EU-delegationerne og de eksisterende FSFP-missioner i Sahel er at:
                           
                                       a)
                                    
                                    
                                       bidrage til Unionens situationsbevidsthed vedrørende G5 Sahel-landenes sikkerheds- og forsvarsmæssige behov og mangler, hvad angår regionalt grænseoverskridende samarbejde og i forbindelse med sikkerhedsudfordringer
                                    
                                 
                                       b)
                                    
                                    
                                       støtte G5 Sahel-strukturerne og -landene med henblik på at styrke det regionale samarbejde og den operationelle kapacitet på forsvars- og sikkerhedsområdet i overensstemmelse med folkeretten, menneskerettighederne og EU's strategiske tilgang til kvinder, fred og sikkerhed fastsat i Rådets konklusioner af 10. december 2018
                                    
                                 
                                       c)
                                    
                                    
                                       fremme tilrettelæggelsen af uddannelse, rådgivning og anden specifik støtte, som varetages af Unionens FSFP-missioner i Sahel, til G5 Sahel-landene, navnlig tilrettelæggelsen af kurser til disse landes praktikanter på sikkerheds- og forsvarsområdet.
                                    
                                 
                        
                           4.   Eksperterne i intern sikkerhed og forsvar indsamler oplysninger om sikkerheds- og forsvarsspørgsmål i deres værtslande. De giver sådanne oplysninger og fremsætter, hvor det er relevant, henstillinger til chefen for RACC. De holder chefen for den EU-delegation, hvor de befinder sig, behørigt underrettet.
                        
                        
                           5.   Den øverstbefalende for den civile operation udøver under PSC's politiske kontrol og strategiske ledelse og under HR's overordnede myndighed den strategiske kommando og kontrol over RACC. Uanset artikel 6, stk. 1, er chefen for RACC direkte ansvarlig over for den øverstbefalende for den civile operation og handler i henhold til de instrukser, som denne udsteder. Chefen for RACC udsteder instrukser til hele RACC's personale.
                        
                        
                           6.   Missionschefen udøver myndighed over RACC's personale i medfør af artikel 6, stk. 2-4, og artikel 11, uden at det berører nærværende artikels stk. 7.
                        
                        
                           7.   EUCAP Sahel Mali iværksætter de nødvendige administrative foranstaltninger sammen med EU-delegationerne i Burkina Faso, Tchad, Mali, Mauretanien og Niger for så vidt angår den støtte, som dens personale skal modtage.
                           Disse administrative foranstaltninger skal navnlig:
                           
                                       a)
                                    
                                    
                                       sikre, at personalet i EUCAP Sahel Mali, navnlig RACC, ydes den logistiske og sikkerhedsmæssige støtte, der er nødvendig, for at de kan udføre deres opgaver
                                    
                                 
                                       b)
                                    
                                    
                                       fastsætte, at delegationscheferne har myndighed over personalet i EUCAP Sahel Mali, navnlig RACC, ved deres respektive EU-delegationer, navnlig med henblik på at opfylde deres pligt til rettidig omhu, sikre overensstemmelse med de gældende sikkerhedskrav og bidrage til udøvelsen af den disciplinære kontrol, og at de af dette personale holdes behørigt underrettet om deres aktiviteter
                                    
                                 
                                       c)
                                    
                                    
                                       fastsætte, at delegationscheferne skal sikre, at personalet i EUCAP Sahel Mali, navnlig RACC, når de er placeret i en EU-delegation, nyder de samme privilegier og immuniteter som dem, der gælder for personalet i denne EU-delegation.«
                                    
                                 
                     
                  
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 13. maj 2019.
            
               
                  På Rådets vegne
               
               F. MOGHERINI
               
                  Formand
               
            
         
         
            (1)  Rådets afgørelse 2014/219/FUSP af 15. april 2014 om Den Europæiske Unions FSFP-mission i Mali (EUCAP Sahel Mali) (EUT L 113 af 16.4.2014, s. 21).
         
            (2)  Rådets afgørelse (FUSP) 2019/312 af 21. februar 2019 om ændring og forlængelse af afgørelse 2014/219/FUSP om Den Europæiske Unions FSFP-mission i Mali (EUCAP Sahel Mali) (EUT L 51 af 22.2.2019, s. 29).